
Industria de armament a României este DISTRUSĂ DIN INTERIOR! 


n Ș 


EP a ma = it 99 ist ola 


Emanuel Ioana, un director slab și nepriceput. Dar mai ales dezinteresat 


Creșterea cu câteva procente a PIB-ului României, dacă nu chiar dublarea 
acestuia, zic specialiștii, s-ar putea obţine cu ușurință prin dezvoltarea 
producţiei în industria de armament. În plin război pe graniţa noastră, în loc să 
tragă la turație maximă, fabricile controlate de Romarm fluieră a pagubă. 
Statele Unite și Uniunea Europeană insistă că este nevoie urgentă de 
dezvoltarea sectorului astfel încât să ne aducă modernizarea forțelor armate, 
dar cu cine să construiești dacă la noi e haos?! 


Războiul e la ușă industria de apărare e la pământ ministrul Radu Oprea doarme 


Național vă prezintă starea reală a dezmăţului pe bani publici de la Romarm. 


Avem exemplul Polonia, dar privim în altă parte 


Dar, înainte de începe dezvăluirile, este bine să aruncăm o privire și la vecinii din Est 
polonezii, care au înțeles cât de serioasă și gravă e situația și, mai mult, și-au dat seama 
= 


că o astfel de oportunitate nu se ratează. Așadar, în Polonia avem PGZ, compania „soră” a 
Romarm. 


La Varșovia, autoritățile decis să investească puternic în retehnologizare și modernizare, 
poate și pentru că, având graniță comună cu Belarus și Kaliningradul controlat de 
Federaţia Rusă, nu are altă variantă. 


E drept că Polonia a făcut asta și la recomandarea (a nu se interpreta, cumva, ordinul) 
Statelor Unite, care a „sfătuit” Varșovia să încheie contracte cu Seulul. De fapt, am și 
scris săptămâna trecută că leșii „și-au sporit eforturile militare ca niciun alt stat european 
- au comandat sute de tancuri noi, obuze autopropulsate, lansatoare de rachete, plus 
avioane de vânătoare și elicoptere de atac, printre altele”. Americanii au avut grijă să dea 
de lucru fabricilor de armament din Coreea de Sud, cu Polonia unul dintre cei mai 
importanți clienți. 


În România nu se întâmplă nimic, însă, și asta din două motive: 1. Șeful Romarm, 
Emanuel Ioana, nu se pricepe și este complet depășit de situație, iar 2. Directorii din 
teritoriu sunt bucuroși că „il capo” de la București nu se bagă peste ei și, astfel, își pot 
face liniștiți combinațiile. 


Cine îl ţine în braţe pe Emanuel loana 


Emanuel Ioana a venit șef la Romarm după ce Gabriel Țuțu a ajuns pe mâna procurorilor 
pentru tot felul de „afaceri” dincolo de cadrul legal. 


Tatăl lui este Gheorghe Ioana, fost director la Uzina Mecanică București (și, mai înainte, 
no.2 la Romarm), dar nu neapărat pe această filieră s-a produs avansarea fiului. 


Emanuel Ioana a fost consilier economic la Berlin pe când ministru al Economiei era Florin 
Spătaru. Vorbim de același personaj care a încercat să facă împreună cu Rheinmetall AG o 
fabrică de pulbere. Nemţii s-au retras în momentul în care și-au dat seama că românii 
sunt neserioși. Acum, în 2024, vedem că Rheinmetall AG mai bagă o fisă și cu Angel 
Tilvăr - tocmai ce s-a semnat contractul prin care gigantul german din industria de 
armament a cumpărat pachetul majoritar de acțiuni la Automecanica Mediaș. 


„Felicit Rheinmetall pentru decizia de a deveni membru al familiei industriei de apărare 
din România prin achiziţia pachetului majoritar de acțiuni al companiei Automecanica 
Mediaș. Sperăm că această decizie va determina cât mai multe companii din Germania să 
investească în țara noastră”, a transmis ministrul Apărării. Nemţii au răspuns, așa cum o 
fac ei, scurt și la obiect: aveţi grijă să n-o daţi în bară și de data asta! 


Revenind la Spătaru, mai știm că s-a băgat și la o colaborare între General Dynamics și 
Uzina Mecanică Bucuresti — acord de tip joint-venture pentru construirea în România a 
133 de transportoare blindate Piranha 5. S-a ales praful și de această afacere, după câte 
se pare. 


ȘI, 
atunci, cine-l ţine în brațe pe Emanuel Ioana, despre care multe voci spun că este, de 
departe, cel mai slab manager din istoria Romarm?! Poate că, puțin, contează și relația de 


prietenie pe care o are cu Răzvan Marian Pircălăbescu, șeful de cabinet al actualului 
ministru al Economiei, Radu Oprea? Tot ce se poate. 


Știm că a stat atașat comercial prin Mexic, iar când s-a întors în țară a făcut-o pe bani 
mai mulți, penetrând la vârf sistemul - a ajuns membru în mai multe Consilii de 
Administraţii la companii de stat, iar în prezent controlează cam tot ce mișcă în Ministerul 
Economiei, spun cei de acolo. De fapt, presa a și scris recent că la Min.Ec. se vorbește 
despre „clanul Pîrcălăbescu”, Răzvan aducându-l sub aripa lui și pe Cosmin, fratele său 
mai mic. 


Dezinteres la București, „combinaţii” în teritoriu 
Cam toţi șefii, ca să o spunem pe-a dreaptă. 


Sursele noastre vorbesc despre Emanuel Ioana ca fiind cel mai nepriceput și mai slab 
director avut vreodată de Romarm. Nu ar ști mai nimic despre activitatea companiei, dar, 
mai, grav, nici nu dă semne că ar fi interesat să înveţe ce are de făcut. Singurul lui 
obiectiv pare să fie obținerea unui mandat de 5 ani în fruntea Romarm. Actualul contract 
îi expiră la 31 martie 2024 și mai vrea să stea o tură. 


Surse care știu bine ce se întâmplă la Romarm ne-au dezvăluit că Emanuel Ioana are 
lucrări la mapă din luna septembrie, dar nici măcar nu s-a uitat pe ele, că de pus vreo 
semnătură nu poate fi vorba! La fel, bugetul Romarm nu a fost întocmit și trimis spre 
aprobare nici până în ziua de azi, când s-a trecut de jumătatea lui februarie. 


Unii ar putea spune că, la așa șef, așa și consilieri. Ioana are 4 astfel de subordonați 
direct, iar unul este plătit cu contract de 2 ore/zi; vine la birou o dată la două săptămâni, 
căci omul este „agăţat” și pe la TAROM. Alţi doi consilieri, Loredana Mariana Mischie și 
Radu Diaconescu, nici măcar nu au fost văzuți la față de angajaţii Romarm. 


În urmă cu onorarea contractelor 


Grav e că și directorii de filiale ai Romarm sunt la fel. Specialiști/profesioniști în domeniu, 
ei stau de 10 ani pe funcţii și fac în teritoriu doar ce vor, exclusiv pentru interesul 
personal și politic. 


Emanuel Ioana nu are habar și nu intervine, iar directorii sunt mulţumiţi că nimeni de la 
București nu se uită în ograda lor. 


Astfel s-a ajuns în situația ca multe dintre contractele de livrări pe care Romarm le are cu 
MApN să fie în urmă cu cel puţin 2 ani. 


Să dăm doar un exemplu - Romarm a primit, prin bunăvoința MApN, un contract pentru 
producerea de lovituri de 120 mm. Ar fi trebuit să fie făcute 15.000 de bucăți pe lună și 
nu se face nici măcar 1! 


Mai mult, se cumpără din privat piese (tuburi) la preţ piperat pentru că la fabrica de la 
Plopeni nu se produce nimic. Zero activitate, totul este oprit, doar se încasează salarii! 


Romarm vinde pulberea din Rezerva de stat 


Publicația online defapt.ro a dezvăluit care este ultimul „tun” dat de directorul Emanuel 
Ioana - Romarm vrea să vândă pulberea obținută de la Administrația Naţională a 
Rezervelor de Stat și Probleme Speciale pentru fabricile de armament dealer-ului de 
bulgar de arme Emilian Grebev, patronul firmei EMCO! 


Ioana susține că fabricile de armament i-ar fi cerut să facă asta, dar unul dintre directorii 
din ţară neagă totul. 


Informaţiile publicate de sursa citată arată că „Romarm vrea să vândă pulberea cu 
aproximativ 15 euro kilogramul, deși fabricile de armament românești o cumpără din 
Serbia cu un preț mediu de cel puțin 40 de euro pe kilogram”. Şocant? Categoric! Anul 
trecut, cei de la Plopeni „au plătit chiar și 120 de euro pe kilogram din cauza crizei de 
pulberi de pe piața internaţională”. 


Totul a început în 2023, când Executivul, printr-o Ordonanţă de Urgenţă, a dat ordin ca 
din Rezerva de stat să fie scoase în jur de 400 de tone de pulbere, cantitate ce trebuia 
împărțită fabricilor de armament controlate de Romarm în vederea continuării producţiei 
de muniţie. Ce a făcut Emanuel Ioana? A exercitat „presiuni asupra directorilor de la 
fabricile de armament să scoată la vânzare pulberea alocată de la Rezervele de Stat. Nu 
singur, ci împreună cu directorul comercial al Romarm, Bogdan Hera, și cu seful serviciului 
Export, Şerban Ianculescu”. 


Viorel Stelian Popa, directorul Uzinei Mecanice Plopeni, care a primit o cotă din pulberea 
scoasă de la Rezervele statului, spune că se fac presiuni uriașe asupra sa - „I-am scris că 
nici măcar nu am preluat pulberea și analizăm întâi procesul de producţie și, când se va 
pune problema, vom reveni asupra solicitării lor. Să dăm! Să dăm!”. La cine face referire? 
Pare că la Ianculescu, șeful Serviciului „Export” din cadrul Romarm, care acum o lună i-a 
„bombardat” pe cei de la Plopeni cu „un nou e-mail prin care a transmis scrisorile primite 
de la «partenerul EMCO», cu mențiunea că «acesta își manifesta dorinţa de achiziționare 
a pulberilor din stoc>”. 


Iată cum, pe timp de război, industria de apărare a României este sabotată și asta chiar 
din interiorul ei. Iar totul se întâmplă sub nasul ministrului Economiei, Radu Oprea. 

